

**Προς το Προεδρείο της Βουλής των Ελλήνων**

**ΑΝΑΦΟΡΑ**

**Για τον κο Υπουργό Κλιματικής Κρίσης και Πολιτικής Προστασίας**

**Θέμα: «Μεταθέσεις Πυροσβεστικού Προσωπικού χωρίς οικονομική ενίσχυση».**

Οι Βουλευτές ΣΥΡΙΖΑ - ΠΡΟΟΔΕΥΤΙΚΗ ΣΥΜΜΑΧΙΑ Γεροβασίλη Όλγα και Μπάρκας Κώστας καταθέτουν προς τον κο Υπουργό Κλιματικής Κρίσης και Πολιτικής Προστασίας την υπ’ αριθμ. 271/05.05.2025 Επιστολή της Ένωσης Πυροσβεστικών Υπαλλήλων Νομού Ιωαννίνων, με την οποία τίθεται το ζήτημα των τεράστιων οικονομικών προβλημάτων που αντιμετωπίζουν οι πυροσβέστες, οι οποίοι καλούνται σε περίπτωση μετάθεσής τους για υπηρεσιακές ανάγκες να συντηρούν δύο σπίτια χωρίς καμία οικονομική ενίσχυση από την Υπηρεσία, τινάζοντας στον αέρα τον οικονομικό και οικογενειακό τους προγραμματισμό. Με την Επιστολή της, η Ένωση ζητά να θεσπιστεί πλαίσιο ημερήσιας ή μηνιαίας χρηματικής αποζημίωσης, σε περίπτωση μεταθέσεως για υπηρεσιακές ανάγκες, ώστε να διασφαλίζεται η αξιοπρεπής διαβίωση των στελεχών και των οικογενειών τους.

Επισυνάπτεται η υπ’ αριθμ. 271/05.05.2025 Επιστολή της Ένωσης Πυροσβεστικών Υπαλλήλων Νομού Ιωαννίνων.

Παρακαλούμε για την άμεση εξέταση της συνημμένης, για την απάντηση και τις σχετικές σας ενέργειες καθώς και να μας ενημερώσετε σχετικά.

Αθήνα 22.05.2025

Οι καταθέτοντες Βουλευτές

Γεροβασίλη Όλγα

Μπάρκας Κώστας